OzLabs/hebrew-wiki-articles huggingface dataset:
אולקסנדר סירסקי

אלכסנדר סטניסלבוביץ' סירסקי (באוקראינית: Олександр Станіславович Сирський, נולד ב-26 ביולי 1965) הוא קולונל גנרל אוקראיני המשמש מאז 8 בפברואר 2024 כמפקד העליון של הכוחות המזוינים של אוקראינה.

==ביוגרפיה==
סירסקי התגייס לצבא הסובייטי ב-1982. בשנת 1986 סיים בית הספר לקצינים במוסקבה. הוצב כמפקד מחלקה ביחידת שריון במחוז פולטבה. לאחר התפרקות ברית המועצות התגייס למשמר הלאומי של אוקראינה. בהמשך עבר לצבא אוקראינה. הוא התקדם במהירות בסולם הדרגות. הוא פיקד על הבריגדה הממוכנת ה-72 ולאחר מכן היה סגן מפקד מרכז הפיקוד של הצבא. במסגרת תפקידיו פעל לקידום שיתוף הפעולה האוקראיני עם נאט"ו ולהתאמת הצבא האוקראיני לתקנים של נאט"ו. עם פרוץ המלחמה בדונבאס מונה לראש מטה הלוחמה בטרור (АТО). בתוקף תפקידו הוא הוביל את הקרבות כנגד המיליציות של לוהנסק ודונצק. על הישגיו בקרבות אלו זכה בעיטור מסדר בוגדן חמלניצקי מדרגה שלישית. ב-6 במאי 2019 מונה לראש מטה המבצעים המשותף המתאם את הפעולות בין הזרועות השונות בצבא אוקראינה. ב-5 באוגוסט של אותה שנה מונה למפקד צבא היבשה האוקראיני.

בתחילת הפלישה הרוסית לאוקראינה ב-2022, פיקד סירסקי בעצמו על הגנת הבירה קייב. על פעולה זו הוענק לו עיטור בוגדן חמלניצקי מדרגה שנייה.

בפברואר 2024 מונה להחליף את ולרי זלוז'ני במשרת המפקד העליון של הכוחות המזוינים של אוקראינה. באוגוסט, נוכח המצב המתערער בהדרגה לאורך החזית בדונבאס, יזם סירסקי מהלך של מתקפה לתוך שטח רוסיה, ובכך פתח את חזית קורסק במלחמת אוקראינה-רוסיה.<ref></ref>

==קישורים חיצוניים==

* 

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גיבורי אוקראינה
קטגוריה:גנרלים אוקראינים
קטגוריה:הפלישה הרוסית לאוקראינה: אישים
קטגוריה:אנשי צבא סובייטים
קטגוריה:אוקראינים שנולדו ב-1965
משרד ההגנה (ספרד)

משרד ההגנה (בספרדית: Ministerio de Defensa; בראשי תיבות: MINISDEF) הוא בממשלה הספרדית, האחראי על יישום מדיניות הביטחון של ממלכת ספרד. בראשו עומד השר, חבר הממשלה.

על פי מ-1978, המפקד העליון של הכוחות המזוינים הוא מלך ספרד. המלך יכול להכריז על יציאה למלחמה ועל הסכם שלום, אולם הוא זקוק לאישור הקורטס חנרלס ולהסכמת ראש ממשלת ספרד.

שר ההגנה אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. מפקדי צבא ספרד, הצי הספרדי וחיל האוויר והחלל הספרדי (SASF) כפופים ישירות לשר ההגנה. תפקידו של ראש מטה ההגנה (JEMAD) (מקביל לרמטכ"ל) מתמצה בתיאום בין החילות השונים ובחלוקת המשאבים והיחידות ביניהם. הוא מדווח ישירות לשר ההגנה. 
(SEDEF) וראש מרכז המודיעין הלאומי (CNI), כפופים גם הם לשר ההגנה.

שרת ההגנה הנוכחית היא מרגריטה רובלס ממפלגת הפועלים הסוציאליסטית הספרדית.

==קישורים חיצוניים==

* 

קטגוריה:ספרד: צבא וביטחון
קטגוריה:משרדי ביטחון
קטגוריה:ספרד: פוליטיקה
שדונת

שדונת (באנגלית: Little Demon) היא סדרת הנפשה אמריקאית למבוגרים, שנוצרה על ידי דארסי פאולר, סת' קירשנר וקיירן ואלה. בסדרה מככבים אוברי פלזה, דני דה ויטו ובתו, לוסי דה ויטו.

הסדרה עלתה לשידור ברשת הכבלים "FXX" ב-25 באוגוסט 2022.

==תקציר העלילה==
13 שנים לאחר שהרתה מהשטן, לורה ובתה האנטיכריסטית, כריסי, מנסות לחיות חיים רגילים בדלאוור, אך תוכניותיהן מסוכלות ללא הרף על ידי כוחות מפלצתיים, כולל השטן עצמו, המשתוקק לקבל משמורת על נשמתה של בתו.

==צוות המדבבים==
===דמויות ראשיות===
* אוברי פלזה – לורה
* דני דה ויטו – השטן
* לוסי דה ויטו – כריסי
===דמויות משניות===
* יוג'ין קורדרו – בניגן
* לנון פארהאם – דרלין
* מייקל שאנון – איש לא מגולח

כוכבי אורח בולטים כוללים את ארנולד שוורצנגר, מל ברוקס, ויליאם ג'קסון הארפר, פמלה אדלון, ריאה פרלמן, שאנג'לה לקוויפה וודלי, פטריק וילסון, דייב בטיסטה, ג'ון דיאן רפאל, טוקס אולגונדוי, לאמורן מוריס וסם ריצ'רדסון.

==שידור==
ב-13 במאי 2022, נמסר כי הסדרה עתידה לעלות לשידור ברשת הכבלים "FXX" ב-25 באוגוסט 2022. בישראל, הסדרה עתידה להיות זמינה בדיסני+.

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:קומדיות מצבים אמריקאיות
קטגוריה:סדרות הנפשה אמריקאיות
קטגוריה:מחלוקות דתיות בארצות הברית
קטגוריה:מחלוקות דתיות בטלוויזיה
ואסילי סזונוב

ואסילי סזונוב (ברוסית: Василий Сазонов; 1789 – 1870) היה צייר היסטוריה רוסי בסגנון קלאסי. חבר באקדמיה הקיסרית לאמנויות.<ref>Directory of the Imperial Academy of Arts 1915, p. 175.</ref>

== ביוגרפיה ==
הוא נולד כצמית, השייך לרוזן ניקולאי רומיאנצב. בזמן שהשתתף בצייד בארמון גומל, סזונוב הצעיר צייר סקיצות מהאירוע. סקיצות אלה משכו את עיני הרוזן, ששלח אותו ללמוד באקדמיה הקיסרית לאמנויות בשנת 1804. הוא למד אצל צייר ההיסטוריה גריגורי אוגריומוב והראה התקדמות כה מהירה עד שהרוזן נתן לו את חירותו.<ref name=":0"></ref>

הוא הושפע מאוד מסגנונו של אוגריומוב וגם הפך לצייר היסטוריה. בשנת 1812 הוענק לו מדליית זהב על סצנה מחייו של קוזמה מינין ובשנת 1813 קיבל מדליית זהב נוספת על סצנה המתארת את ההתנגדות לכיבוש מוסקבה על ידי נפוליאון.

הוא סיים את לימודיו ב-1815 בתואר "אמן" וקיבל מלגה קטנה להמשך לימודיו. בשנת 1817, הרוזן רומיאנצב נתן לו מספיק כסף כדי לצאת לחו"ל. הוא נסע לרומא, שם העתיק את ציורי המאסטרים הישנים.

עם שובו לסנט פטרסבורג, הוא הפיק שתי יצירות היסטוריות מרכזיות: דמיטרי דונסקוי בקרב קוליקובו והרוזן אוסטרמן-טולסטוי שעבר ניתוח בקרב קולם. מאוחר יותר, הוא צייר איקונוסטאזיס עבור קתדרלת השינוי החדש שנבנתה מחדש ויצר עיטורים לארמון טאוריד. פרויקטים אלה זיכו אותו בתואר אקדמאי בשנת 1830.<ref name=":0" />

במשך שתים עשרה השנים הבאות, הוא קיבל הזמנות רבות לציורי דת בכנסיות של סנט פטרסבורג, כשהם מלווים בציורי דיוקן מדי פעם.

כמה מיצירותיו הבולטות ביותר נמצאות בכנסיית גדוד סמיונובסקי ובכנסייה באי אפטקרסקי .
== גלריה ==
<gallery mode="packed" heights="200">
Sazonov. Elena and Konstantin.jpg|קונסטנטין והלנה
Дмитрий Донской на Куликовом поле.jpg|בקרב קוליקוב
Рассстрел русских патриотов.jpg| רצח פטריוטים רוסיים
Первая встреча князя Игоря с Ольгой.jpg|הפגישה של הנסיכים בקייב
</gallery>
== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1789
קטגוריה:נפטרים ב-1870
אווטאר: כשף האוויר האחרון – הרפתקאות הצוות

אווטאר: כַּשָּף האוויר האחרון – הרפתקאות הצוות (באנגלית: The Avatar: The Last Air Bender – Team Avatar Tales) הוא אנתולוגיה ורומן גרפי שפורסם על ידי דארק הורס קומיקס. הרומן אוסף את סיפורים שיצאו לרגל יום הקומיקס חינם של 2013, 2014 ו-2015 יחד עם עוד כמה סיפורים קצרים מקוריים שנוצרו במיוחד עבור אוסף זה<ref></ref><ref></ref>.

הספר תוכנן במקור לצאת בספטמבר 2018, אך הוצאתו נדחתה מספר פעמים ולבסוף הספר שוחרר ב-2 באוקטובר 2019<ref></ref> והוא חלק מסדרת ספרי הקומיקס שיצרו מייקל דנטה דימרטינו ובריאן קונייצקו המתרחשים לאחר עלילת הסדרה אווטאר: כשף האוויר האחרון ומהווה חלק מהזיכיון האמריקאי "אווטאר: כשף האוויר האחרון".

== סיפורים ==
{| class="wikitable ctd-center-2 ctd-left-3 ctd-right-4 ctd-center-5 ctd-center-6 ctd-center-7 plainrowheaders"
! style="background:#5599DF;" |<span style="color:#000000;"> שם באנגלית</span>
! style="background:#5599DF;" |<span style="color:#000000;"> שם בעברית</span>
! style="background:#5599DF;" |<span style="color:#000000;"> כתיבה</span>
! style="background:#5599DF;" |<span style="color:#000000;"> אמנות</span>
! style="background:#5599DF;" |<span style="color:#000000;"> צבעים</span>
! style="background:#5599DF;" |<span style="color:#000000;"> אותיות</span>
|-
|“Rebound”†
|"ריבאונד"
|ג'ין לואן יאנג
| colspan="2" |ריאן היל
|מייקל הייזלר
|-
|“The Substitute”
|"התחליף"
|דייב שיידט
| colspan="3" |קורבוס הקטן
|-
|“Shells”†
|"צדפים"
|ג'ין לואן יאנג
|פיית' ארין היקס
|כריס פיטר
|מייקל הייזלר
|-
|“Sokka's Poem”
|"השיר של סוקה"
|רון קורטגה
|ג'ין לואן יאנג
|לארק פיאן
|ג'ין לואן יאנג
|-
|“Toph and the Boulder”
|"טופ והבולדר"
| colspan="2" |שרה גוטר
|נטלי ריס
|שרה גוטר
|-
|“Origami”
|"אוריגמי"
| colspan="4" |קיקו יוז
|-
|“Sisters”†
|"אחיות"
|ג'ין לואן יאנג
|קרלה ספיד מקניל
|ג'ן מנלי לי
|מייקל הייזלר
|-
|“The Scarecrow”
|"הדחליל"
|דייב שיידט
| colspan="3" |קוני יובניניז
|}
† - מציין סיפורים שהופיעו בגיליונות ליום הקומיקס חינם.

== ראו גם ==
* אווטאר - דמויות
* אווטאר: כשף האוויר האחרון (זיכיון)#קומיקס

== קישורים חיצוניים ==
* [https://avatar.fandom.com/wiki/Team_Avatar_Tales Team Avatar Tales] באתר פאנדום
* [https://www.darkhorse.com/Books/3007-614/Avatar-The-Last-Airbender--The-Lost-Adventures-and-Team-Avatar-Tales-Library-Edition-HC AVATAR: THE LAST AIRBENDER--THE LOST ADVENTURES AND TEAM AVATAR TALES LIBRARY EDITION HC] באתר Dark Horse

== הערות שוליים ==

הרפתקאות הצוות
קטגוריה:ספרי 2019
קטגוריה:ספרי דארק הורס קומיקס
קטגוריה:ספרי ג'ין לואן יאנג
קטגוריה:אנתולוגיית סיפורים קצרים
נזלי טולגה

נזלי טולגה (טורקית: Nazlı Tolga; נולדה ב-8 בנובמבר 1979) היא עיתונאית ומנחת טלוויזיה טורקית-הולנדית. טולגה הייתה מגישת התוכנית המובילה לעניינים מקומיים וחוץ, FOX Ana Haber<ref></ref> ו-Nazlı Tolga ile Haber Masası.
== ביוגרפיה ==
נזלי טולגה נולד באנקרה, טורקיה. היא נולדה למשפחה מוסלמית-טורקית מסמסון ומלטיה באנקרה. היא שולטת בטורקית, הולנדית, פורטוגזית ברזילאית ואנגלית. לאחר שסיימה את לימודיה בבית הספר היסודי והתיכון באמריקן קולג' באיסטנבול, היא למדה באוניברסיטת מרמרה, הפקולטה לתקשורת - המוסד המוביל לחינוך ולימודי תקשורת בטורקיה. היא למדה במחלקה לעיתונאות. טולגה התחילה את קריירת העיתונאות שלה ב-Kanal D Haber ב-1998. היא עבדה ב-Show TV, Skyturk ופוקס. היא נישאה לאיש העסקים ההולנדי לורנס ברנינקמאייר בקתדרלת רוח הקודש באיסטנבול בספטמבר 2013. היא גרה בברזיל, לונדון ושנגחאי. היא קתולית מאז 2013.<ref></ref><ref></ref> בשנים האחרונות הפכה טולגה לאם לשתי בנות.<ref></ref>

== תוכניות טלוויזיה ==
* Kanal D Gece Haberleri ( Kanal D, 1998–2002)
* Nazlı Tolga ile Haber Masası (Skyturk, 2004 - ספטמבר 2007)
* Show Haber (2002–2003)
* FOX ON Ana Haber (2008–2010)
* Nazlı Tolga ile Fox Ana Haber (3 בספטמבר 2007 - 14 ביוני 2013)

== הערות שוליים==

==קישורים חיצוניים==

קטגוריה:הולנדים ממוצא טורקי
קטגוריה:עיתונאים הולנדים
קטגוריה:הולנדים שנולדו ב-1979
סיריאל דסרס

סיריאל קולוולה דסרס (באנגלית: Cyriel Kolawole Dessers ; נולד ב־8 בדצמבר 1994 בטונגרן שבבלגיה) הוא כדורגלן ניגרי המשחק בעמדת החלוץ בקבוצת גלאזגו ריינג'רס ובנבחרת ניגריה.

== קריירת מועדונים ==
דסרס גדל במחלקת הנוער של לוון. הוא ערך הופעה אחת בקבוצה הבוגרת של המועדון.

ב-2 באפריל 2014 חתם דסרס על חוזה לשתי עונות בלוקרן, במדיה ערך 34 הופעות ליגה והבקיע ארבעה שערים.

ב-7 ביולי 2016 חתם דסרס בנאק ברדה מליגת המשנה ההולנדית. הוא שיחק במועדון במשך עונה אחת, בה ערך 36 הופעות ליגה והבקיע 22 שערים.

ב-1 ביולי 2017 חתם דסרס על חוזה לשלוש עונות באוטרכט מליגת העל ההולנדית. ב-11 באוגוסט ערך את הופעת הבכורה שלו במועדון, בניצחון 0–3 על דן האג במסגרת המחזור הראשון בליגה לעונת 2017/2018. במשחק זה הבקיע את שער הבכורה שלו במועדון. בסך הכל ערך 47 הופעות ליגה במדי המועדון, בהן הבקיע 14 שערים.

ב-8 ביולי 2019 חתם דסרס בהראקלס אלמלו מליגת העל ההולנדית. ב-4 באוגוסט ערך את הופעת הבכורה שלו במועדון, בהפסד 0–4 להירנפיין במסגרת המחזור הראשון לעונת 2019/2020. ב-24 באוגוסט הבקיע את שער הבכורה שלו במועדון, בתיקו 1-1 נגד ויטסה ארנהם במסגרת המחזור הרביעי בליגה. הוא סיים את עונה זו עם 15 שערי ליגה ב-26 הופעות, וסיים כמלך השערים של הליגה, בצוותא עם סטיבן ברחהאוס.

ב-30 ביוני 2020 חתם דסרס על חוזה לארבע עונות בראסינג גנק מליגת העל הבלגית. ב-9 באוגוסט ערך את הופעת הבכורה שלו במועדון, בניצחון 1–2 על זולטה ורכם במסגרת המחזור הראשון בליגה לעונת . בסך הכל ערך 38 הופעות ליגה במדי המועדון, בהן הבקיע עשרה שערים.

ב-31 באוגוסט 2021 הושאל דסרס למשך עונה אחת לפיינורד מליגת העל ההולנדית. ב-14 בספטמבר ערך את הופעת הבכורה שלו במועדון, בתיקו 0-0 נגד מכבי חיפה במסגרת שלב הבתים של הקונפרנס ליג לעונת עונת 2021/2022 בקונפרנס ליג. ב-19 בספטמבר ערך את הופעת הבכורה שלו בליגה במדי המועדון, בניצחון 0–4 על פ.ס.וו. איינדהובן במסגרת המחזור החמישי לעונת 2021/2022. הוא ערך 27 הופעות ליגה במדי המועדון, בהן הבקיע תשעה שערים. כמו-כן, סיים כמלך השערים של הקונפרנס ליג, במסגרתה הפסידה פיינורד בגמר, עם עשרה שערים ב-13 הופעות.

ב-10 באוגוסט 2022 חתם דסרס בקרמונזה, העולה החדשה לסרייה א'.

== קריירה בינלאומית ==
ב-13 באוקטובר 2020 ערך דסרס את הופעת הבכורה שלו בנבחרת ניגריה, בתיקו 1-1 נגד נבחרת תוניסיה במשחק ידידות. ב-28 במאי 2022 הבקיע את שער הבכורה שלו בנבחרת, בהפסד 1–2 לנבחרת מקסיקו במשחק ידידות.

== תארים ==
;ראסינג גנק
* הגביע הבלגי (1): 2019/2020

;גלאזגו ריינג'רס 
* גביע הליגה הסקוטית (1): 2023/2024

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:כדורגלנים ניגרים
קטגוריה:חלוצי כדורגל בלגים
קטגוריה:חלוצי כדורגל ניגרים
קטגוריה:כדורגלני לוון
קטגוריה:כדורגלני לוקרן
קטגוריה:כדורגלני נאק ברדה
קטגוריה:כדורגלני אוטרכט
קטגוריה:כדורגלני הראקלס אלמלו
קטגוריה:כדורגלני ראסינג גנק
קטגוריה:כדורגלני פיינורד
קטגוריה:כדורגלני קרמונזה
קטגוריה:כדורגלני גלאזגו ריינג'רס
קטגוריה:כדורגלני נבחרת ניגריה
קטגוריה:ספורטאים בלגים בהולנד
קטגוריה:ספורטאים בלגים באיטליה
קטגוריה:ספורטאים זרים בסקוטלנד
קטגוריה:ספורטאים ניגרים בהולנד
קטגוריה:ספורטאים ניגרים באיטליה
קטגוריה:ספורטאים ניגרים בסקוטלנד
קטגוריה:ניגרים שנולדו ב-1994
קטגוריה:בלגים שנולדו ב-1994
JYP אנטרטיינמנט

JYP אנטרטיינמנט (בקוריאנית: 엔터테인먼트) היא חברה בתחום הבידור וחברת תקליטים שהוקמה בשנת 1997 על ידי ג'ין יאנג פארק. לחברה חוזים עם מספר זמרים קוריאנים ידועים. החברה נסחרת בבורסה לניירות ערך של קוריאה הדרומית.

==היסטוריה==
בשנת 1997 פארק הקים חברה שפועלת תחת השם הנוכחי החל משנת 2001. בשנת 1997 הוא החתים את זמר הראשון של החברה Pearl. בשנת 1999 JYP אנטרטיינמנט הקימו להקה ראשונה של החברה Groove Over Dose.

בדצמבר 2000 הוחתם בדרן וזמר Rain שהיה ההצלחה המסחרית הראשונה של החברה. תוך זמן קצר הוא הגיע למכירת יותר ממיליון העתקים של האלבומים שלו. בשנת 2006 החברה לראשונה הקימה להקת בנות Wonder Girls שבשנת 2009 היו הרכב קוריאני ראשון שהגיע למצעד הפזמונים של billboard עם השיר שהוצב במקום ה-76. עד לתחילתה של קריירת הסולו בלהקה כיכבה קים היונה.

בשנת 2008 החברה ניהלה תחרות שבסיומה הוקמו שני להקות בנים חדשות. בשנת 2009 החברה נכנסה לתחום הפקות לטלוויזיה.

בנובמבר 2011 הוקמה חברת בת לפעילות בארצות הברית. תוך שנה התברר שרעיון מהווה כישלון מסחרי והוחלט לסגור כל פעילות בארצות הברית.

בשנת 2014 נחתם חוזה עם זמר עולה ברנרד פארק. בשנת 2015 נחתמה להקות בנות טווייס שזכתה להצלחה גדולה. בשנת 2017 החברה נכנסה לשוק הסיני בנוסף לפעילות בשוק המקומי וביפן.

בשנת 2018 החברה הייתה חברת בידור קוריאנית היחידה שהגיע לדירוג של פייננשל טיימס והיא דורגה במקום ה-12 בין כלל החברות מקוריאה הדרומית. בשנת 2019 החברה הקימה להקת בנות "איצי". מאז ועד לשנת 2022 הלהקה זכתה ב-25 פרסי מוזיקה.

בשנת 2022 החברה הקימה להקת בנות חדשה בשם אנמיקס.

== אמנים ==
כל האמנים תחת JYP Entertainment ידועים ביחד בשם JYP Nation.

==קישורים חיצוניים==

* 

== ביאורים ==

קטגוריה:חברות דרום קוריאניות
קטגוריה:חברות בידור
קטגוריה:חברות תקליטים דרום-קוריאניות
לן סמול

לנינגטון "לן" סמול (באנגלית: Lennington "Len" Small; ) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-26 בשנים 1921–1929, כחבר הסנאט של אילינוי בשנים 1901–1903, וכגזבר של אילינוי בשנים 1905–1907 ושוב בשנים 1917–1919. הוא נודע בשל האישומים נגדו במעילה.
==ראשית חייו==
לן סמול נולד במחוז קנקאקי שבאילינוי. הוא למד במערכת החינוך הציבורית בבית הספר הנורמלי של צפון אינדיאנה, כיום אוניברסיטת ולפראיסו. לאחר סיום לימודיו הוא היה למורה, והשקיע במקרקעין, ובסופו של דבר היו בבעלותו חווה, בנק והעיתון היומי של קנקאקי. ב-1883 נשא סמול לאישה את אידה מור, ולשניים נולדו שלושה ילדים. אידה נפטרה באופן פתאומי ב-1922, בגיל 60, שישה חודשים לאחר השבעתו של סמול כמושל, כתוצאה משבץ מוחי, כאשר הם שבו למעונם לאחר זיכויו של סמול מההאשמות במעילה.
==קריירה פוליטית==
הקריירה הפוליטית של סמול החלה ב-1901, כאשר הוא נבחר לסנאט של אילינוי. הוא כיהן בסנאט עד 1905.

בשנים 1905–1907 ושוב בשנים 1917–1919 הוא שימש כגזבר של אילינוי. בשנים 1908–1912 הוא היה עוזר הגזבר של ארצות הברית שאחראי על השלוחה של מחלקת האוצר של ארצות הברית בשיקגו. בשנים 1908, 1912 ו-1932 הוא היה נציג לוועידה הארצית של המפלגה הרפובליקנית.

ב-1920 נבחר סמול כמושל אילינוי, וב-1924 הוא נבחר לתקופת כהונה שנייה. שישה חודשים לאחר השבעתו הוא הואשם במעילה בסכום של יותר ממיליון דולר במסגרת מזימה להלבנת הון שבה הוא הפקיד כספי מדינה לבנק פיקטיבי כאשר היה גזבר אילינוי. במשפט הוא זוכה, אך שמונה מבין אנשי חבר המושבעים קיבלו מאוחר יותר משרות בשירות המדינה, ובכך עלו חשדות להשפעה פסולה.

כמושל, העניק סמול חנינה לעשרים חברי מפלגת הפועלים הקומוניסטית של אמריקה, שהורשעו במסגרת החוק נגד ההסתה של 1919. הוא גם חנן יותר מאלף עבריינים מורשעים, כולל הארי גוזיק, אחיו של ג'ייק גוזיק מכנופיית שיקגו, שהורשע בחטיפת נערות צעירות ואילוצן לעבוד בזנות ("עבדות לבנה").

ב-1923, שוחרר מהכלא מבריח המשקאות אדוארד "ספייק" אודונל מדרום שיקגו בזכות סמול. אודונל שב לשיקגו והיה למנהיג אחת מכנופיות הברחת המשקאות החזקה ביותר בעיר.

בסופו של דבר ניזוק סמול מהמוניטין שלו כאדם מושחת בבחירות, כאשר ב-1928 הוא נוצח בבחירות המקדימות של המפלגה הרפובליקנית שכונו "בחירות האננס" , על שם הכינוי "אננס" שניתן לרימוני יד. בבחירות אלו נוצח סמול על ידי מזכיר המדינה המכהן של אילינוי, לואיס לינקולן אמרסון שזכה ב-63 אחוזים של הקולות, מול 37 האחוזים של סמול. ב-1932, ושוב ב-1936, ניסה סמול להתמודד ללא הצלחה בבחירות למשרת המושל.

לן סמול נפטר בקנקאקי ב-17 במאי 1937. הוא נטמן בבית הקברות מאונד גרוב שבעיר.
==לקריאה נוספת==
<div style="direction: ltr;">
* [https://archive.org/details/mostlygoodcompet0000howa/page/236/mode/2up Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 236-243.]
</div>

==קישורים חיצוניים==

* [https://www.nga.org/governor/lennington-small/ לן סמול] באתר אגודת המושלים הלאומית 
* [https://politicalgraveyard.com/bio/small.html#058.08.61 לן סמול] באתר The Political Graveyard 
* 

==הערות שוליים==

קטגוריה:מושלי אילינוי
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי אוצר במדינות ארצות הברית
קטגוריה:חברי האספה הכללית של אילינוי
קטגוריה:אמריקאים שנולדו ב-1862
קטגוריה:אמריקאים שנפטרו ב-1936
מרגריטה רובלס

מריה מרגריטה רובלס פרנאנדס (בספרדית: María Margarita Robles Fernández; נולדה ב-10 בנובמבר 1956) היא פוליטיקאית ומשפטנית ספרדייה ממפלגת הפועלים הסוציאליסטית הספרדית המשמשת כשרת ההגנה של ספרד מאז 7 ביוני 2018. בעבר שימשה כשרת החוץ הזמנית בין 30 בנובמבר 2019 ל-13 בינואר 2020.

בעברה, הייתה רובלס שופטת והפכה לאשה הראשונה שעמדה בראש בית משפט מחוזי והרביעית שנכנסה לבית המשפט העליון של ספרד.

==ביוגרפיה==
רובלס נולדה בלאון ב-10 בנובמבר 1956, בתם של עורך דין ועקרת בית. בגיל 12 עברה משפחתה לברצלונה, ורובלס למדה משפטים באוניברסיטת ברצלונה. ב-1981 הפכה רובלס לאשה הרביעית בתולדות ספרד שהוסמכה כשופטת. שנה לאחר מכן הפכה לשופטת בבית הדין לערכאות של בלגר. מאוחר יותר עברה לבית המשפט הפרובנציאלי של ברצלונה. ב-1990 הפכה לנשיאת בית המשפט המחוזי של ברצלונה, והפכה בכך לאשה הראשונה בתולדות ספרד שעמדה בראש בית משפט מחוזי.

ב-1993 היא פרשה מעולם המשפטים ועברה לפוליטיקה. היא הצטרפה למפלגת הפועלים הסוציאליסטית ומונתה לתת-מזכירה במשרד המשפטים. ב-1994 היא מונתה בידי פליפה גונסאלס למזכירת המדינה לענייני פנים של ספרד. בתקופת כהונתה בתפקיד היא פעלה נגד ה-GAL - חוליות מתנקשים לא-חוקיות שהוקמו בידי פקידים בממשלת ספרד במטרה להילחם בבדלנים הבסקים של ארגון הטרור אט"א. רובלס עצרה את הזרמת הכספים ל-GAL, ופעלה לקידום חקירת מותם של חוסה אנטוניו לאסה וחוסה איגנסיו סבאלה, שני מורדים בסקים שנחטפו, עונו ונרצחו בידי ה-GAL. כמו כן פעלה לחקור את פרשת לואיס רולדאן והובילה למעצרו בעוון מעילה ושוחד.

השערוריות הרבות שליוו אותה גרמו לנפילתה של ממשלת גונסאלס ולהפסד של מפלגת הפועלים הסוציאליסטית בבחירות 1996. בעקבות כך, חזרה רובלס לעולם המשפטים, ובשנת 2004 מונתה לשופטת בבית המשפט העליון של ספרד. בספטמבר 2008 היא נבחרה לחברה במועצה הכללית של הרשות השופטת (CGPJ), ונחשבה לאחד החברים הפעילים ביותר בה. היא כיהנה בתפקיד עד דצמבר 2013. במהלך כהונתה היא תמכה בהדחתו מתפקידו של נשיא בית המשפט קרלוס דיבר.

במאי 2016 ביקשה רובלס מהמועצה הכללית של הרשות השופטת להעניק לה חופשה מתפקידיה השיפוטיים כדי שהיא תוכל לחזור לפוליטיקה. בהצבעה שנערכה, קבעה המועצה ברוב של 4 נגד 3, כי לא ניתן להעניק חופשה כזו, וכי רובלס תיאלץ לוותר על תפקידיה לצמיתות כדי להצטרף לפוליטיקה. לאחר שעשתה זאת, הצטרפה למפלגה הסוציאליסטית ונבחרה לקורטס חנרלס מטעם מדריד. ביוני 2018, במהלך הצבעת האי-אמון נגד מריאנו רחוי, הפרה רובלס את הוראת מנהיגי המפלגה להימנע, והצביעה בעד ההדחה. בעקבות נפילת ממשלת רחוי והקמת ממשלתו של פדרו סנצ'ס, מונתה רובלס לשרת ההגנה. לתקופה קצרה בין 30 בנובמבר 2019 ל-13 בינואר 2020, שימשה רובלס גם כשרת החוץ, האיחוד האירופי ושיתוף הפעולה.

==קישורים חיצוניים==

* 

קטגוריה:שרי ממשלת ספרד
קטגוריה:שרות ממשלה
קטגוריה:פוליטיקאיות ספרדיות
קטגוריה:משפטניות
קטגוריה:משפטנים ספרדים
קטגוריה:ספרדיות שנולדו במאה ה-20
קטגוריה:ספרדים שנולדו ב-1956
מונצ'ו

רמון רודריגס חימנס (בספרדית: Ramón Rodríguez Jiménez; נולד ב-13 בספטמבר 1999 בפלמה דה מיורקה שבספרד), הידוע בכינוי מונצ'ו (בספרדית: Monchu), הוא כדורגלן ספרדי המשחק בעמדת הקשר בקבוצת ריאל ואיאדוליד מהלה ליגה.

== קריירת מועדונים ==
מונצ'ו החל לשחק כדורגל במחלקת הנוער של מיורקה, ובשנת 2012 עבר למחלקת הנוער של ברצלונה. ב-15 בדצמבר 2017 ערך את הופעת הבכורה שלו בברצלונה ב', קבוצת המילואים של המועדון, כשהחליף את אוריול בוסקטס בהפסד 3-1 לקדיס במסגרת המחזור ה-19 בליגה הספרדית השנייה לעונת . ב-8 באוגוסט 2020 ערך את הופעתו היחידה בקבוצה הראשונה של המועדון, כשהחליף את אנטואן גריזמן בניצחון 3-1 על נאפולי במסגרת שלב שמינית הגמר של ליגת האלופות לעונת 2019/2020.

ב-22 בספטמבר 2020 הושאל מונצ'ו למשך עונה אחת לז'ירונה מהליגה הספרדית השנייה. ב-26 בספטמבר ערך את הופעת הבכורה שלו במועדון, בהפסד 2-0 לספורטינג חיחון במסגרת המחזור השלישי בליגה לעונת . ב-18 באוקטובר הבקיע את שער הבכורה שלו במועדון, בניצחון 1-0 על ריאל אוביידו במסגרת המחזור השישי בליגה. בסך הכל ערך 43 הופעות ליגה במדי המועדון במהלך תקופת ההשאלה, בהן הבקיע שלושה שערים.

ב-16 ביולי 2021 חתם מונצ'ו בגרנדה מהלה ליגה. ב-16 באוגוסט ערך את הופעת הבכורה שלו במועדון, בתיקו 0-0 נגד ויאריאל במסגרת המחזור הראשון בליגה לעונת 2021/2022. בסך הכל ערך 14 הופעות ליגה במדי המועדון.

ב-1 בפברואר 2022 הושאל מונצ'ו לריאל ואיאדוליד מהליגה הספרדית השנייה עד לתום עונת .} ב-6 בפברואר ערך את הופעת הבכורה שלו במועדון, בתיקו 0-0 נגד פואנלברדה במסגרת המחזור ה-26 בליגה. ב-27 במרץ הבקיע את שער הבכורה שלו במועדון, בניצחון 2-1 על אלקורקון במסגרת המחזור ה-33 בליגה. בסך הכל ערך 15 הופעות ליגה במהלך תקופת ההשאלה, בהן הבקיע שני שערים. ב-1 ביולי 2022 חתם במועדון באופן קבוע.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ז'ירונה
קטגוריה:כדורגלני גרנדה
קטגוריה:כדורגלני ריאל ואיאדוליד
קטגוריה:ספרדים שנולדו ב-1999
עין יבנאל

צמחייה ומקומות ישיבה אפשריים סביב המעיין
עין יבנאל הוא מעיין שכבה הנובע בתוך מערת בזלת בצלע נחל חרצית שבגליל התחתון, סמוך למושבה יבנאל.

המים נובעים בתוך מערת נקבה חשוכה וגדולה שנחצבה בסלע בצורה עגולה עם שני חללים מרכזיים. הכניסה למערה היא דרך פתח ברוחב חצי מטר בקיר הבטון התוחם את המערה, שמוסתר מאחורי שיחים תחת עץ תאנה גדול. המערה חשוכה ולפעמים אפשר למצוא בה נרות שמטיילים קודמים השתמשו בהם. מי המעיין קרים כל השנה. עומק המערה הוא 1.5 מטר ורוחבה 8 מטרים.

החנייה הכי קרובה למעיין היא בבית העלמין הדרומי של יבנאל, ממנו יש להמשיך כ-25 דקות בהליכה שעשויה להיות מאתגרת על צלע ההר כדי להגיע למעיין.

== קישורים חיצוניים ==
* 
* 
* 

== הערות שוליים ==

קטגוריה:הגליל התחתון: מעיינות
קטגוריה:יבנאל
שון קלייר

שון תומפסון קלייר (באנגלית: Sean Thompson Kleier; נולד ב-29 במרץ 1987) הוא שחקן אמריקאי.

== ביוגרפיה ==
קלייר נולד וגדל בלואיוויל, קנטקי, שם התחנך בבית הספר קנטקי קאנטרי <small>(אנ').</small><ref></ref> בהמשך למד לתקופה קצרה במכללת בואודין <small>(אנ')</small> במיין לפני שעבר לניו יורק.<ref></ref> בניו יורק לקח חלק בקבוצת האימפרוביזציה Upright Citizens Brigade <small>(אנ').</small>

קלייר הוא מייסד שותף של חברת ההפקה והמדיה Motiv Creative,<ref></ref> בה קלייר ואחיו יוצרים תוכן עבור קבוצות הסברה פוליטית.<ref></ref>

== קריירה ==
בשנת 2013 ביצע קלייר הופעת אורח בסדרת המערכונים "Hey Girl" של רשת MTV. 

בשנת 2014 שיחק בתפקיד ראשי בסדרת הטלוויזיה "Mr. Right".
בשנת 2015 שיחק בתפקיד קטן בסרט הקולנוע "המתמחה".
בשנת 2018 גילם קלייר את הסוכן סטולץ בסרט "אנטמן והצרעה".<ref></ref>

בשנת 2020 שיחק בתפקיד ראשי בסרט הטלוויזיה של ערוץ לייפטיים "Chris Watts: Confession of a Killer".

בשנת 2021 לוהק לתפקיד בסרט הקומדיה הרומנטית "בקרוב אצלכם", שהוקרן לראשונה בנטפליקס ב-4 באוגוסט 2022.

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| rowspan="3" | 2014
| Julia 
| טים
|
|-
| She Lights Up Well
| זאק
|
|-
| Homeward.
| ג'וליאן
|
|-
| rowspan="2" | 2015
| Hamlet, Son of a Kingpin
| לארטס
|
|-
| המתמחה
| ברמן
|
|-
| 2016
| The Hudson Tribes
| השוטר רוסו
|
|-
| rowspan="4" | 2017
| After Party
| הוליס
|
|-
| Sam
| דוק
|
|-
| Life Hack
| פיטר
|
|-
| Off Season
| דבון
|
|-
| 2018
| אנטמן והצרעה
| הסוכן סטולץ
|
|-
| 2022
| בקרוב אצלכם
| ניק
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
|2013
|Futurestates
|בן
|סדרת רשת; פרק: "Elliot King Is Third"
|-
| 2013–2014
| Hey Girl
| ביילי
| 2 פרקים
|-
| rowspan="2" | 2014
| מזכירת המדינה
| טיילר קול
| פרק: "Pilot"
|-
| הרומן
| וויל
| 2 פרקים
|-
| 2014–2015
| Mr. Right
| ברייס
| סדרת רשת; 6 פרקים
|-
| 2015
| רגעים קטנים של אושר
| מיקאל
| 7 פרקים
|-
| 2015–2017
| Odd Mom Out
| לקס פון וובר
| תפקיד ראשי (3 עונות); 30 פרקים
|-
| rowspan="2" | 2016
| יאנגר
| לוקאס
| פרק: "P Is for Pancake"
|-
| תובעת על עקבים
| ג'וש פלק
|פרק: "Bad Deals"
|-
| 2018
| שוטרים בדם
| בובי ג'ונס
| פרק: "Legacy"
|-
| 2019
| שיקגו FIRE
| קית'
| פרק: "What I Saw"
|-
| rowspan="2" | 2020
|Chris Watts: Confession of a Killer
| כריס ווטס
| סרט טלוויזיה של Lifetime
|-
| מוקד 911
| גרג
| 4 פרקים
|-
| rowspan="2" |2023
|נאשמים
|זיק תומפסון
|פרק: "Brenda's Story"
|-
|Up Here
|טריפ לאנג
|סדרת טלוויזיה עתידית של הולו
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1987
יחסי לטביה–פורטוגל

[[ראש ממשלת לטביה ואלדיס דומברובסקיס נפגש עם שגריר פורטוגל ז'ואאו לואיש ניזה פיניירו, 2010]]
יחסי לטביה–פורטוגל הם יחסי החוץ בין לטביה לבין פורטוגל.

== היסטוריה ==
פורטוגל הכירה בלטביה דה יורה ב-19 בפברואר 1921, ומאז הכירה בריבונותה של לטביה, אשר אושרה אז על ידי ההכרה של פורטוגל בלטביה ב-27 באוגוסט 1991 וכינון היחסים הדיפלומטיים מחדש ב-2 באוקטובר 1991.
ב-15 בדצמבר 1929 חתמו לטביה ופורטוגל על הסכם סחר דו-צדדי.

לאחר כיבוש לטביה על ידי ברית המועצות ב-1940, היחסים הבין-מדינתיים הוחלפו רשמית ביחסי פורטוגל–ברית המועצות. עם זאת, משטרו של הרודן אנטוניו דה אוליביירה סלזאר בפורטוגל, שהיה פשיסטי-למחצה ואנטי-קומוניסטי חריף, לא הכיר בסיפוח זה. גם לאחר מהפכת הציפורנים ב-1974 והסיום של המשטר, פורטוגל מעולם לא הכירה רשמית בסיפוחה של לטביה בברית המועצות.

לאחר קריסת ברית המועצות ב-1991, לטביה חזרה לעצמאות מלאה באותה שנה. מכיוון שפורטוגל מעולם לא הכירה רשמית בסיפוחה של לטביה בברית המועצות, היא לא הייתה חייבת להכיר רשמית גם בעצמאותה המחודשת של לטביה. במהלך ההתקרבות של לטביה לאחר מכן ל, שפורטוגל חברה בו מאז 1986, ולברית ההגנה המערבית נאט"ו, שפורטוגל הייתה ממייסדותיה ב-1949, התקרבו גם פורטוגל ולטביה זו לזו. ב-27 בספטמבר 1995 הם הסכימו על הסכם הגנה הדדי על השקעות, שנחתם ב-17 ביולי 1997. ב-17 באוקטובר 2000 חתמו שתי המדינות בליסבון על הסכם שיתוף פעולה בתחומי החינוך, התרבות, המדע והטכנולוגיה, ובעקבותיו ב-19 ביוני 2001 בריגה הצהרת כוונות להסכם למניעת כפל מס ולמניעת העלמת מס. ב-2001 פורטוגל פתחה שגרירות משלה בריגה. שתי המדינות חתמו על הסכם דו-צדדי להגנה על מידע מהשירות החשאי ב-24 בינואר 2007 בליסבון.

במהלך מדיניות הצנע הנוקשה והמקיפה בפורטוגל לאחר משבר החוב האירופי, שהכניס את המדינה למשבר כלכלי עמוק משנת 2010, פורטוגל סגרה שוב את שגרירותה בלטביה ב-2012. בשנת 2014 הצטרפה לטביה לגוש האירו, כך שהיא חולקת מאז את אותו המטבע עם פורטוגל (משתתפת מייסדת ב-1999). ב-2016 סגרה לטביה שוב את שגרירותה בפורטוגל. ללא קשר לכך, היחסים הבילטרליים נותרו טובים, כפי שעולה מביקורי מדינה רגילים, במיוחד ברמת מזכיר המדינה. כיום, שתי המדינות הן חברות האיחוד האירופי, נאט"ו, האו"ם ופורומים רב צדדיים אחרים.

== נציגויות דיפלומטיות ==
* לטביה מיוצגת בפורטוגל באמצעות שגרירותה בדבלין, אירלנד, ובנוסף מחזיקה 3 קונסוליות בליסבון, פונטה דלגדה ופורטו.
* פורטוגל מיוצגת בלטביה באמצעות שגרירותה בסטוקהולם, שוודיה.

==קישורים חיצוניים==

== הערות שוליים ==
בקרוב אצלכם

בקרוב אצלכם (באנגלית: Wedding Season) הוא סרט קומדיה רומנטית בהפקה הודית-אמריקאית משנת 2022 בבימויו של טום דיי לתסריט שכתב שיבאני סריבסטווה.

== עלילה ==
לאחר שביטלה את אירוסיה, השאירה מאחור קריירת בנקאות מצליחה בעיר, ועברה לניו ג'רזי להתחלה חדשה, אשה (פאלאווי שרדה) לא יכלה להרגיש טוב יותר. אמה, לעומת זאת, חושבת שבתה הבכורה עומדת להחמיץ חיים שלמים של אושר, אם היא לא תתמקד במציאת בעל במקום להתרכז בקריירה.

אמה לוקחת את העניינים לידיים, ויוצרת פרופיל היכרויות מקוון על מנת להגדיר לאשה התאמה "מושלמת". ראבי (סוראג' שארמה) – או ליתר דיוק הוריו של ראבי – שיש להם את אותו רעיון בדיוק עבור בנם נרתמים אף הם לשידוך.

בדייט הראשון, אשה וראבי מגלים במהירות, שכל אחד נמצא במקום אחר לכאורה בחייהם כרגע. לאחר שהבינה שאמה לא מפסיקה לנדנד ולא תוותר, אשה מציעה לראבי תוכנית שתהיה win-win עבור שניהם: מערכת יחסים בהם יעמידו פנים שהם יוצאים ביחד, כדי לעבור את עונת החתונות הקרובה. באמצעות אינספור הזמנות, ריקודים ושמלות בשלושת החודשים הקרובים.

אשה ורבי מגלים אט אט שאולי יש להם יותר במשותף ממה שהם חושבים. אולי ההורים שלהם בכל זאת עלו על משהו.

== שחקנים ודמויות ==
* סוראג' שארמה – ראבי
* פאלאווי שרדה – אשה
* ריזוואן מאנג'י – ויג'אי
* אריאנה אפסר – פרייה
* שון קלייר – ניק
* וינה סוד – סוניטה
* מאנוג' סוד – דינש
* רות גודווין – טינה
* דמיאן תומפסון – ג'יימס
* שובאש סנטוס – דרשיט
* יוליוס צ'ו – יושי

== הפקה ==
במרץ 2021, פורסם שסוראג' שארמה ופאלאווי שרדה לוהקו לתסריט שנכתב על ידי שיבאני שריסטאבה וביים טום דיי עבור נטפליקס.<ref></ref> מאוחר יותר באותו חודש לוהקו ריזוואן מאנג'י וארי אפסר.<ref></ref> ב-15 באפריל 2021 לוהק שון קלייר לתפקיד ניק בן זוכגה של אחותה של אשה.<ref></ref>

שלב הצילומים החל ב-19 באפריל והסתיים ב-31 במאי 2021 בטורונטו, קנדה.<ref></ref><ref name="VarietyInsight"></ref> הסרט כלל סצנות חוצות ומסעדות שצולמו באזור הבזאר ההודי בטורונטו.

==קישורים חיצוניים==

== הערות שוליים ==

קטגוריה:סרטי 2022
קטגוריה:סרטי קומדיה רומנטית אמריקאיים
קטגוריה:סרטים באנגלית
קטגוריה:נטפליקס: סרטים
קבוצת מולטיברוט

במתמטיקה, קבוצת מולטיברוט היא קבוצת הערכים במישור המרוכב שערכם המוחלט נשאר מתחת לערך סופי כלשהו לאורך איטרציות על ידי חבר במשפחת רקורסיות פולינומיות מתוקנות. השם הוא הלחם בסיסים של מולטיפל (multiple) כלומר: הרבה, וקבוצת מנדלברוט.

: <math> z \mapsto z^d + c . \, </math>

כאשר d&nbsp;≥&nbsp;2. ניתן להכליל עוד יותר את המעריך d לערכים שליליים ושברים.

== דוגמאות ==
המקרה של

: <math> d = 2\,</math>

הוא קבוצת מנדלברוט הקלאסית שממנו נגזר השם.

הקבוצות של ערכים אחרים של d מציגים גם תמונות פרקטליות כשהן משורטטות במישור המורכב.

כל אחת מהדוגמאות של חזקות שונות d המוצגות להלן משורטטת באותו קנה מידה. הערכים של c ששייכים לקבוצה מסומנים בשחור. ערכים של c שיש להם ערך בלתי מוגבל תחת רקורסיה, ולכן אינם שייכים לקבוצה, משורטטים בצבעים שונים, המוצגים כקווי מתאר, בהתאם למספר האיטרציות שגרמו לערך לחרוג מגודל קבוע באלגוריתם Escape Time .

=== מעריכים חיוביים ===
הדוגמה היא קבוצת מנדלברוט המקורית. הדוגמאות עבור נקראות קבוצות מולטיברוט. קבוצות אלה כוללות את נקודת המרכז (0,0) ויש להן היקפים פרקטליים.
{|
|z ↦ z <sup>2</sup> + c
|z ↦ z <sup>3</sup> + c
|z ↦ z <sup>4</sup> + c
|}
{|
|z ↦ z <sup>5</sup> + c
|z ↦ z <sup>6</sup> + c
|z ↦ z <sup>96</sup> + c
|}
{|
|z ↦ z <sup>96</sup> + c בהגדלה של x40
|}

=== מעריכים שליליים ===
כאשר d הוא שלילי, נראה שהקבוצה מקיפה אך אינה כוללת את נקודת המרכז. ישנה התנהגות מורכבת מעניינת בקווי המתאר בין הקבוצה לנקודת המרכז, באזור צורת כוכב עם סימטריה סיבובית של .
{|
|z ↦ z <sup>&#x2212; 2</sup> + c
|z ↦ z <sup>&#x2212; 3</sup> + c
|z ↦ z <sup>&#x2212; 4</sup> + c
|z ↦ z <sup>&#x2212; 5</sup> + c
|z ↦ z <sup>&#x2212; 6</sup> + c
|}

==קישורים חיצוניים==

קטגוריה:פרקטלים
Broadway Girls

"Broadway Girls" (בעברית: "בנות ברודוויי") הוא סינגל שהוקלט על ידי הראפר האמריקאי ליל דורק, בהשתתפות הזמר האמריקאי מורגן וולן. הוא יצא לאור ב-17 בדצמבר 2021, על ידי חברת התקליטים אלאמו, כסינגל שני מתוך האלבום 7220.<ref></ref>

== רקע ==
ב-1 באוקטובר 2021 פרסם וולן טיזר קצר בחשבון האינסטגרם שלו יחד עם הכיתוב: "איני יודע מה זה, אך זה נשמע נכון". הוא הסביר שההשראה לשיר שאובה מרחובות ברודוויי שבנאשוויל. מילותיו מספרות על ההליכה לבר SoBro, שבבעלותו של זמר הקאנטרי ג'ייסון אלאדין.<ref></ref> וולן מגלם בשיר גבר שנפגש עם אישה בדאון טאון של נאשוויל.<ref></ref>

== וידאו קליפ ==
הווידאו קליפ הרשמי של השיר פורסם ב-20 בדצמבר 2021. הוא צולם ברחוב ברודוויי בנאשוויל, שנסגר לתנועה לרגל הצילומים. נכון לאוגוסט 2022 עומד מונה הצפיות של הקליפ על למעלה מ-50 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה
| 1,000,000
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ליל דורק
קטגוריה:שירי מורגן וולן
קטגוריה:שירים באנגלית
קטגוריה:שירים על ניו יורק
קטגוריה:שירי מוזיקת דריל
קטגוריה:שירי מוזיקת קאנטרי אמריקאיים
ראש מטה ההגנה (ספרד)

ראש מטה ההגנה (בספרדית: Jefe del Estado Mayor de la Defensa או בקיצור JEMAD) הוא הדרג הפיקודי העליון בכוחות המזוינים של ספרד. באופן רשמי הוא כפוף למלך ספרד, אולם בפועל הוא כפוף לשר ההגנה והוא היועץ הצבאי הישיר של ממשלת ספרד. מקביל לתפקיד הרמטכ"ל בצה"ל.

פרט לתפקידו כיועץ הצבאי של הממשלה, ראש ההגנה אמון גם על עיצוב האסטרטגיה הצבאית של ספרד, ועל חלוקת הכוחות והמשאבים בין היחידות השונות. ראשי המטה של צבא ספרד, הצי הספרדי וחיל האוויר הספרדי אינם כפופים לראש מטה ההגנה אלא לשר ההגנה, אולם במצבים מסוימים הם מחויבים להתייעץ עמו.

ראש מטה ההגנה נבחר בידי ראש ממשלת ספרד ומועבר לאישור במועצת השרים. לאחר מכן הוא ממונה באופן רשמי בידי המלך. ראש מטה ההגנה המכהן הוא תאודורו אסטבן לופס קלדרון שנכנס לתפקידו ב-27 בינואר 2021.

==רשימת ראשי ההגנה==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| || אנחל ליברל לוסיני |הצי הספרדי || 11 בינואר 1984 || 31 באוקטובר 1986
|-
| || גונזלו פוג'סרבר רומה |חיל האוויר הספרדי || 31 באוקטובר 1986 || 18 במאי 1990
|-
| || גונסלו רודריגס מרטין-גרניסו |הצי הספרדי || 18 במאי 1990 || 16 בדצמבר 1992
|-
| 105x105 פיקסלים || חוסה רודריגו רודריגו |צבא ספרד || 16 בדצמבר 1992 || 26 ביולי 1996
|-
| || סנטיאגו ולדרס קניינסטרו |חיל האוויר הספרדי || 26 ביולי 1996 || 15 בדצמבר 2000
|-
| || אנטוניו מורנו ברברה |הצי הספרדי || 15 בדצמבר 2000 || 25 ביוני 2004
|-
| 105x105 פיקסלים || פליקס סאנס רולדאן |צבא ספרד || 25 ביוני 2004 || 18 ביולי 2008
|-
| 105x105 פיקסלים || חוסה חוליו רודריגס פרנאנדס |חיל האוויר הספרדי || 18 ביולי 2008 || 30 בדצמבר 2011
|-
| 105x105 פיקסלים || פרננדו גרסיה סאנצ'ס |הצי הספרדי || 30 בדצמבר 2011 || 24 במרץ 2017
|-
| 105x105 פיקסלים || פרננדו אלחנדרה מרטינז |צבא ספרד || 24 במרץ 2017 || 15 בינואר 2020
|-
| 105x105 פיקסלים || מיגל אנחל וייארויה |חיל האוויר הספרדי || 15 בינואר 2020 || 27 בינואר 2021
|-
| 105x105 פיקסלים || תאודורו אסטבן לופס קלדרון |הצי הספרדי || 27 בינואר 2021 || מכהן
|}

==קישורים חיצוניים==
* 

קטגוריה:מפקדי צבאות סדירים בעת החדשה
קטגוריה:ספרד: צבא וביטחון
Ahhh Ha

"Ahhh Ha" (בעברית: "אההה הא") הוא סינגל שהוקלט על ידי הראפר האמריקאי ליל דורק. הוא יצא לאור ב-22 בפברואר 2022, על ידי חברת התקליטים אלאמו, כסינגל שלישי מתוך האלבום 7220. "Ahhh Ha" הוא שיר דיס לראפר YoungBoy Never Broke Again בעקבות הסינגל שלו, "Bring the Hook".

== רקע ==
"Ahhh Ha" הוא שיר תגובה ל-"Bring the Hook" של YoungBoy Never Broke Again.<ref></ref><ref></ref> הוא כולל מקצב חזק ומהיר בהובלת פסנתר, ואת דורק שמתגאה בהצלחות שלו לאורך חייו.<ref name=":0"></ref> דורק מתייחס גם למותם של אחיו ד-ת'אג ושל קינג וון.<ref name=":0" /><ref></ref>

== וידאו קליפ ==
הווידאו קליפ הרשמי של השיר בוים על ידי ג'רי הפקות. הוא מציג את דורק עם הצוות והמשפחה שלו. נכון לאוגוסט 2022 עומד מונה הצפיות של הקליפ על למעלה מ-59 מיליון צפיות.<ref name=":2"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ליל דורק
קטגוריה:שירים באנגלית
קטגוריה:שירי דיס
ג'יימס טורל

ג'יימס טורל (באנגלית: James Turrell; נולד ב-6 במאי 1943) הוא אמן אמריקאי. נודע בשימוש האומנותי שהוא עושה במרחב ובאור כחומרי הגלם של עבודותיו.

==ביוגרפיה==
טורל נולד ב-1943 נולד בפסדינה, במדינת קליפורניה למשפחה קוויקרית. הוא למד פסיכולוגיה קוגניטיבית, אסטרונומיה, ומתמטיקה במכללת פומונה וקיבל תואר שני באומנות באוניברסיטת קליפורניה באירוויין ובמהלך לימודיו החל לעבוד עם האור כחומר הגלם שלו.

עבודתו הידועה ביותר נבנתה במשך כמה עשורים במכתש רודן, אריזונה, שם בנה בהר געש כבוי מצפה כוכבים בו ניתן לצפות בעין בלתי מזוינת בשטח הטבעי.

בשלהי שנות ה-60 ובראשית שנות ה-70, החל טורל ליצור "חללי שמים", סדרת עבודות פיסול בסגנון אמנות אדמה ברחבי העולם, בין היתר יצר ב-1992 את העבודה החלל הרואה בגן האמנות ע"ש בילי רוז במוזיאון ישראל בירושלים.<ref>[https://5units.wordpress.com/2015/04/13/החלל-הרואה-מוזאון-ישראל/ החלל הרואה - מוזאון ישראל]</ref>

ב-2009, נפתח בעיר סלטה בארגנטינה "מוזיאון ג'יימס טורל" המוקדש לעבודתו ומכיל תשעה מיצבי אור, "חלל שמיים", רישומים והדפסים.

==פרסים==
* זוכה מלגת עמיתי מקארתור - 1984
* זוכה פרס וולף לציור/פיסול - 1998
* זוכה המדליה הלאומית לאמנויות - 2013

==ראו גם==
* החלל הרואה

==קישורים חיצוניים==

* 
* [https://jamesturrell.com אתר אינטרנט הרשמי של ג'יימס טורל]
* 
* 
* עמיחי חסון, [https://amichaich.wordpress.com/tag/החלל-הרואה/ כותנות אור – על התערוכה של ג'יימס טורל], מוסף "שבת" של עיתון מקור ראשון
* 

==הערות שוליים==

קטגוריה:פסלים אמריקאים
קטגוריה:אמנות אקולוגית
קטגוריה:זוכי המדליה הלאומית לאמנויות
קטגוריה:בוגרי מכללת פומונה
קטגוריה:בוגרי אוניברסיטת קליפורניה באירוויין
קטגוריה:בוגרי אוניברסיטת קלרמונט
קטגוריה:אמריקאים שנולדו ב-1943
לואיס לינקולן אמרסון

לואיס לינקולן אמרסון (באנגלית: Louis Lincoln Emmerson; ) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-27 בשנים 1929–1933.
==ביוגרפיה==
לואיס לינקולן אמרסון נולד באלביון, אילינוי. לאחר שהשלים את לימודיו במערכת החינוך הציבורית המקומית, הוא עבר ב-1883 למאונט ורנון, אילינוי, ופתח בקריירה כסוחר. הוא גם היה בעל השפעה בהקמתו של הבנק הלאומי השלישי של מאונט ורנון ב-1901. אל הפוליטיקה נכנס אמרסון ב-1912, כאשר התמודד ללא הצלחה על משרת גזבר מדינת אילינוי. עם זאת, ארבע שנים לאחר מכן עלה בידו להיבחר למשרת מזכיר המדינה של אילינוי, תפקיד בו הוא שימש במשך 12 שנים. ב-1928 ניצח אמרסון בבחירות המקדימות של המפלגה הרפובליקנית למשרת מושל אילינוי את המושל המכהן, לן סמול, שהיה נגוע בשחיתות, והושבע לכהונתו בינואר 1929.

במהלך תקופת כהונתו התמודד אמרסון עם קשיים שהלכו וגברו כתוצאה מהשפל הגדול. למשלמי המיסים ניתנו כמה הקלות כאשר עברו צעדי חקיקה שהקלו את העונשים על איחור בתשלום המיסים ואפשרו הנפקת איגרות חוב חירום. כמו כן הונהג מס על דלקים שנועד לשיפור מערכת הכבישים, הוקמה נציבות האבטלה הראשונה, ואושרו מענקים פדרליים להשלמת נתיב המים בין הימות הגדולות למפרץ מקסיקו. אמרסון בחר שלא להתמודד על כהונה שנייה כמושל, סיים את כהונתו בינואר 1933 ופרש מן הפוליטיקה.

לואיס לינקולן אמרסון נפטר במאונט ורנון ב-4 בפברואר 1941. הוא נטמן בבית הקברות אוקווד שבעיר.<ref></ref>
==לקריאה נוספת==
<div style="direction: ltr;">
* [https://archive.org/details/mostlygoodcompet0000howa/page/244/mode/2up Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 244-251.]
</div>

==קישורים חיצוניים==

* [https://www.nga.org/governor/louis-lincoln-emmerson/ לואיס לינקולן אמרסון] באתר אגודת המושלים הלאומית 
* [https://politicalgraveyard.com/bio/emest-engle.html#035.18.28 לואיס לינקולן אמרסון] באתר The Political Graveyard 
* 

==הערות שוליים==

קטגוריה:מושלי אילינוי
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי מדינה במדינות ארצות הברית
קטגוריה:אמריקאים שנולדו ב-1863
קטגוריה:אמריקאים שנפטרו ב-1941
Golden Child

"Golden Child" (בעברית: "ילד זהב") הוא סינגל שהוקלט על ידי הראפר האמריקאי ליל דורק. הוא יצא לאור ב-10 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל רביעי מתוך האלבום 7220.<ref></ref><ref></ref>

== רקע וכתיבה ==
השיר נכתב על ידי דורק, טים גומרינגר, קווין גומרינגר, כריסטיאן וארד, כריסטופר פרסון ויוראס נלסון והופק על ידי Cubeatz, היטמאקה, YC, ריל רד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.5 מיליון השמעות.

== וידאו קליפ ==
הווידאו קליפ הרשמי פורסם ב-10 במרץ 2022, ביום צאת השיר. הוא בוים על ידי ג'רי הפקות. בקליפ, דורק מבלה עם אמנים החתומים בחברת התקליטים שלו, אונלי דה פאמילי. נכון לאוגוסט 2022 עומד מונה הצפיות של הקליפ על למעלה מ-13 מיליון צפיות.<ref></ref>

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ליל דורק
קטגוריה:שירים באנגלית
קטגוריה:שירים על ילדים
מת'יו הופה

מת'יו טימותי הופה (באנגלית: Matthew Timothy Hoppe; נולד ב-13 במרץ 2001 ביורבה לינדה שבקליפורניה, ארצות הברית) הוא כדורגלן אמריקאי המשחק בעמדת החלוץ בקבוצת מידלסברו מהפוטבול ליג צ'מפיונשיפ ובנבחרת ארצות הברית.

== קריירת מועדונים ==
הופה גדל במחלקות הנוער של לוס אנג'לס גלאקסי וקליפורניה יונייטד סטרייקס, ולאחר מכן שיחק באקדמיה של ברצלונה בארצות הברית.

בחודש יוני 2019 חתם הופה בשאלקה 04 מהבונדסליגה. תחילה החל לשחק בקבוצת המילואים של המועדון. ב-28 בנובמבר 2020 ערך הופה את הופעת הבכורה שלו בקבוצה הראשונה של המועדון, בהפסד 4-1 לבורוסיה מנשנגלדבך במסגרת המחזור התשיעי בליגה לעונת 2020/2021. ב-9 בינואר 2021 הבקיע את שערי הבכורה שלו במועדון, שלושער בניצחון 4-0 על הופנהיים במסגרת המחזור ה-15 בליגה. בסך הכל ערך 23 הופעות ליגה במדי המועדון, בהן הבקיע שישה שערים.

ב-31 באוגוסט 2021 חתם הופה במיורקה מהלה ליגה. ב-19 בספטמבר ערך את הופעת הבכורה שלו במועדון, בתיקו 0-0 נגד ויאריאל במסגרת המחזור החמישי בליגה לעונת 2021/2022. בסך הכל ערך חמש הופעות ליגה במדי המועדון.

ב-10 באוגוסט 2022 חתם הופה על חוזה לארבע עונות במידלסברו מהפוטבול ליג צ'מפיונשיפ.

== קריירה בינלאומית ==
ב-20 במאי 2021 זומן הופה לראשונה לסגל נבחרת ארצות הברית, לקראת משחק ידידות נגד נבחרת שווייץ. הוא נכלל בסגל נבחרת ארצות הברית לקראת טורניר גביע הזהב 2021. ב-15 ביולי ערך את הופעת הבכורה שלו בנבחרת, בניצחון 6-1 על נבחרת מרטיניק במסגרת המשחק השני בשלב הבתים של הטורניר. ב-25 ביולי הבקיע את שער הבכורה שלו בנבחרת, בניצחון 1-0 על נבחרת ג'מייקה במסגרת שלב רבע הגמר של הטורניר. בסך הכל ערך הופעה חמש הופעות בטורניר, בו זכתה נבחרת ארצות הברית.

== תארים ==
;נבחרת ארצות הברית
* גביע הזהב (1): 2021

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:קליפורניה: כדורגלנים
קטגוריה:כדורגלני שאלקה 04
קטגוריה:כדורגלני מיורקה
קטגוריה:כדורגלני מידלסברו
קטגוריה:כדורגלני נבחרת ארצות הברית
קטגוריה:כדורגלני גביע הזהב 2021
קטגוריה:ספורטאים אמריקאים בגרמניה
קטגוריה:ספורטאים אמריקאים בספרד
קטגוריה:ספורטאים אמריקאים באנגליה
קטגוריה:אמריקאים שנולדו ב-2001
ג'ו וולאקוט

ג'וזף לוק וולאקוט (באנגלית: Joseph Luke Wollacott; נולד ב-8 בספטמבר 1996 בבריסטול שבאנגליה) הוא כדורגלן גנאי יליד אנגליה המשחק בעמדת השוער בקבוצת צ'רלטון את'לטיק מהפוטבול ליג הראשונה ובנבחרת גאנה.

== קריירת מועדונים ==
וולאקוט גדל במחלקת הנוער של בריסטול סיטי. הוא הושאל לקבוצות קליבדון טאון, ויימות', ברגסוי, באת' סיטי, ווקינג, טרורו סיטי, גלוסטר סיטי, פורסט גרין רוברס וסווינדון טאון.

ב-11 ביוני 2021 חתם על חוזה לעונה אחת בסווינדון טאון מהפוטבול ליג השנייה.

ב-23 ביוני 2022 חתם על חוזה לשלוש עונות בצ'רלטון את'לטיק מהפוטבול ליג הראשונה.

== קריירה בינלאומית ==
ב-9 באוקטובר 2021 ערך וולאקוט את הופעת הבכורה שלו בנבחרת גאנה, בניצחון 3-1 על נבחרת זימבבואה במסגרת מוקדמות מונדיאל 2022. הוא היה חלק מסגל נבחרת גאנה בטורניר גביע אפריקה לאומות 2021 בשנת 2022.

נכלל בסגל נבחרת גאנה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:שוערי כדורגל גנאים
קטגוריה:בריסטול: כדורגלנים
קטגוריה:כדורגלני בריסטול סיטי
קטגוריה:כדורגלני סווינדון טאון
קטגוריה:כדורגלני צ'רלטון את'לטיק
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גנאים שנולדו ב-1996
Computer Murderers

"Computer Murderers" (בעברית: "רוצחי מחשבים") הוא סינגל שהוקלט על ידי הראפר האמריקאי ליל דורק. הוא יצא לאור ב-18 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל חמישי מתוך האלבום 7220.

== רקע ==
"Computer Murderers" נחשבת לרצועת הבונוס היחידה של 7220. את השיר כתבו דורק, טרנטון טרנר ומרקוס סרבאנטס, והפיקו טאץ' אוף טרנט וטרילבאנס. לושה ימים לפני יציאתו פרסם צילום מסך מהאודיו של השיר והעלה אותו לאינסטגרם.<ref></ref> בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות.

== וידאו קליפ ==
הווידאו קליפ הרשמי, בבימוי של ג'רי הפקות, פורסם לראשונה ב-18 במרץ, לצד הוצאת השיר. הוא מציג את דורק על ערימה גדולה שעשויה ממוזמנים, בד בבד לחגיגותיו בפנטהאוז בניו יורק. נכון לאוגוסט 2022 עומד מונה הצפיות של הקליפ על למעלה מ-17 מיליון צפיות.<ref></ref><ref></ref>

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ליל דורק
קטגוריה:שירים באנגלית
קטגוריה:שירים על מוות
אנז'ל גומש

אדילסון אנז'ל אבראו דה אלמיידה גומש (בפורטוגזית: Adilson Angel Abreu de Almeida Gomes; נולד ב-31 באוגוסט 2000 בלונדון שבאנגליה) הוא כדורגלן אנגלי ממוצא אנגולי המשחק בעמדת הקשר ההתקפי בקבוצת ליל מליגת העל הצרפתית.

== קריירת מועדונים ==
גומש גדל במחלקת הנוער של מנצ'סטר יונייטד. ב-21 במאי 2017 ערך את הופעת הבכורה שלו במועדון, בניצחון 2-0 על קריסטל פאלאס במסגרת המחזור האחרון בפרמייר ליג לעונת 2016/2017. בסך הכל ערך חמש הופעות ליגה במדי המועדון.

ב-4 באוגוסט 2020 חתם גומש על חוזה לחמש עונות בליל מליגת העל הצרפתית, והושאל מיד לבואבישטה מליגת העל הפורטוגלית. ב-19 בספטמבר ערך את הופעת הבכורה שלו בבואבישטה, בתיקו 3-3 נגד נסיונל מדיירה במסגרת המחזור הראשון בליגה לעונת . ב-2 באוקטובר הבקיע את שער הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה. בסך הכל ערך 30 הופעות ליגה במדי המועדון, בהן הבקיע ששה שערים.

לקראת עונת 2021/2022 חזר גומש לליל. ב-21 באוגוסט 2021 ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור השלישי בליגה. ב-8 בדצמבר הבקיע את שער הבכורה שלו במועדון, בניצחון 3-1 על וולפסבורג במסגרת שלב הבתים של ליגת האלופות. ב-6 במאי 2022 הבקיע את שער הבכורה שלו בליגה, בהפסד 2-1 למונקו במסגרת המחזור ה-36 בליגה. בסך הכל ערך 24 הופעות ליגה במדי המועדון בעונת 2021/2022, בהן הבקיע שער אחד.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני ליל
קטגוריה:כדורגלני בואבישטה
קטגוריה:ספורטאים זרים בצרפת
קטגוריה:ספורטאים זרים בפורטוגל
קטגוריה:אנגלים שנולדו ב-2000
נקודת רוברט

נקודת רוברט או רוברט פוינט (באנגלית: Robert Point) היא לשון יבשה סלעית בקצה חצי אי קטן. הלשון בולטת 2.7 קילומטרים לתוך מצר ברנספילד מהחוף הדרום-מזרחי של האי רוברט באיי שטלנד הדרומיים, שבאנטארקטיקה.

לשון היבשה מהווה את הקצה המזרחי של הכניסה למפרץ דבסיל.

נקודת רוברט ממוקמת 6.14 קילומטרים מזרחית - צפון-מזרחית מנקודת אדוארדס;

נקודת רוברט ממוקמת 2.44 קילומטרים דרומית - דרום מערבית מנקודת סאלאדה;

נקודת רוברט ממוקמת 5.45 קילומטרים דרומית - דרום-מערבית מנקודת באטוליה;

נקודת רוברט ממוקמת 7.25 קילומטרים דרומית - מערבית מנקודת קיצ'ן.

== היסטוריה ==
=== גילוי ומיפוי אזור הנקודה ===

האירופאים הראשונים שהגיעו לאזור נקודת אדוארדס, היו צידי כלבי ים, שהגיעו לאזור בתחילת המאה ה-19.

האזור מופה לראשונה על ידי משלחת מיפוי בריטית בשנת 1935, ולאחר מכן 1968, וכן, לאחר מכן, על ידי ממפים בולגרים בשנת 2009.

=== מקור השם ===

הנקודת נקראת על שם האי בו היא ממוקמת.

== קישורים חיצוניים ==
* נקודת רוברט - תצלום לווין, תוך סימון אתרים סמוכים באתר קופרניקס

רוברט
פיט פלוסזק

פיטר דניאל פלוסזק (באנגלית: Peter Daniel Ploszek נולד ב-20 בינואר 1987) הוא שחקן קולנוע וטלוויזיה אמריקאי הידוע בעיקר בזכות תפקידו כלאונרדו בסרטי צבי הנינג'ה. הוא ידוע גם בתפקידו בתור גארט דאגלס בסדרת הדרמה העל טבעית זאב צעיר. <ref></ref>

== ביוגרפיה ==
פלוסזק נולד בהינסדייל, אילינוי ושם סיים את בית הספר התיכון סנט צ'ארלס איסט. [3] ב-2009 סיים את לימודיו באוניברסיטת פרינסטון, שם היה חבר ארבע שנים בקבוצת הכדורגל פרינסטון טייגרס. הוא סיים תואר שני במשחק מבית הספר לאמנויות דרמטיות של אוניברסיטת דרום קליפורניה בשנת 2012.<ref></ref>

== קריירה ==
בשנת 2013, פלוסזק לוהק לתפקיד לאונרדו באתחול מחדש של הזיכיון אתחול לסדרת סרטי צבי הנינג'ה . <ref></ref> עם זאת, לפני יציאת הסרט, לתפקיד נתן את קולו השחקן ג'וני נוקסוויל . <ref></ref> פלוסזק דיבב את לאונרדו בסרט ההמשך משנת 2016, צבי הנינג'ה: יוצאים מהצללים . <ref></ref>

ב-2016 הוציא את ספרו הראשון, "Get Fast and Crush the Combine". <ref></ref>

== פילמוגרפיה ==
=== קולנוע ===
{| class="wikitable" style="font-size:100%;"
!שנה
! כותרת
!תפקיד
! הערות
|-
| 2012
|Outage: WME
| עוזרו של קולין רינו
| סרט קצר
|-
| 2014
| צבי הנינג'ה
| לאונרדו
| לכידת תנועה
|-
| 2016
| צבי הנינג'ה: יוצאים מהצללים
| לאונרדו
| לכידת תנועה וקול
|-
| 2016
|The Wedding Party
| זב
|
|-
| 2017
|I Want to Know
| קול
| סרט קצר
|-
| 2019
| קפטן מארוול
| ברט ג'ונסון
|
|-
|2020
|Honesty Weekend
| נייט פאלקו
|
|-
|}

=== טלוויזיה ===
{| class="wikitable" style="font-size:100%;"
! שנה
! כותרת
! תפקיד
! הערות
|-
| 2012
| מחלקת גנים ונוף
| אליס
| פרק אחד
|-
| 2013
| חסרי בושה
| גוף
| פרק אחד
|-
| 2014
| TakePart Live
| עַצמוֹ
| עונה 3, פרק 67
|-
| 2015
| עובדים מצטיינים
| ברוק
| פרק: "Dorm Daze"
|-
| 2016–2017
| זאב צעיר
| גארט דאגלס
| 7 פרקים
|-
| 2017
|Stitchers
| ניק קומנקו
| פרק אחד
|-
| 2018
|Liberty Crossing
| סטיבן האת'ווי
| סדרת רשת; 8 פרקים
|-
| 2018
| מוקד 911
| קונור
| פרק אחד
|-
| 2018
| סופרסטור
| ד"ר סידיאן
| פרק אחד
|}

== קישורים חיצוניים==

== הערות שוליים ==

קטגוריה:בוגרי אוניברסיטת פרינסטון
קטגוריה:בוגרי אוניברסיטת דרום קליפורניה
קטגוריה:שחקני קולנוע וטלוויזיה אמריקאים
קטגוריה:סופרים אמריקאים
קטגוריה:אמריקאים שנולדו ב-1987